recursal/SuperWikiNEXT-32B huggingface dataset:
**ท่อความร้อน**
ท่อความร้อน (Heat pipe) คืออุปกรณ์ที่ใช้ในการถ่ายเทความร้อนจากจุดหนึ่งไปยังจุดหนึ่ง โดยอาศัยหลักการถ่ายเทความร้อน (Heat transfer) ของเปลี่ยนแปลงสถานะของสารทำงาน (Working Fluid) ที่อยู่ภายในท่อที่มีอุณหภูมิแตกต่างกันโดยไม่อาศัยพลังงานจากภายนอก กล่าวคือท่อความร้อนสามารถทำงานได้ด้วยตัวของมันเอง 
ท่อความร้อนถูกประยุกต์ใช้เป็นอุปกรณ์ระบายความร้อน (Heat sink) เช่น ใช้เป็นอุปกรณ์ระบายความร้อนในเครื่องคอมพิวเตอร์ หรือจะใช้เป็นอุปกรณ์แลกเปลี่ยนความร้อน(Heat exchanger) ก็ได้เช่นกัน

ลักษณะโดยทั่วไปของท่อความร้อน
-----------------------------

ท่อความร้อนโดยทั่วไปตัวท่อ (Wall) ทำจากโลหะ เช่น ทองแดง อะลูมิเนียม สแตนเลส เป็นต้น ภายในมีวัสดุพรุน (Wick) ทำจากโลหะเช่นเดียวกัน ส่วนใหญ่มีลักษณะเป็นตาข่าย หรือเป็นช่อง (Grooved) และยังมีสารทำงานบรรจุอยู่ภายใน เช่น น้ำ แอมโมเนีย โซเดียม เป็นต้น นอกจากนี้ท่อความร้อนมีลักษณะสำคัญอีกอย่างคือภายในเป็นสุญญากาศ (Vacuum)

ส่วนประกอบของท่อความร้อนและลักษณะการทำงาน
-----------------------------------------

ท่อความร้อนประกอบไปด้วย 3 ส่วนหลักคือ ส่วนทำระเหย (Evaporator section) ส่วนกันความร้อน (Adiabatic section) และส่วนควบแน่น (Condenser section) 
ลักษณะการทำงานของท่อความร้อนคือท่อความร้อนจะรับเอาความร้อนจากภายนอกที่ส่วนทำระเหยถ่ายเทให้กับสารทำงาน เป็นผลให้สารทำงานเดือดกลายเป็นไอและไหลไปยังส่วนกันความร้อน จากส่วนกันความร้อนสารทำงานจะเคลื่อนที่ต่อไปยังส่วนควบแน่น ที่ส่วนควบแน่นสารทำงานในท่อความร้อนจะระบายความร้อนออกไปสู่ภายนอกผ่านผิวท่อ และควบแน่นกลับไปเป็นของเหลว และไหลวนกลับไปยังส่วนทำระเหยผ่านทางวัสดุพรุนเพื่อรับความร้อนอีกครั้ง

สภาวะของท่อความร้อน
-------------------

สภาวะของท่อความร้อน (Heat pipe state) ประกอบไปด้วย 2 สภาวะใหญ่ๆคือ สภาวะคงที่ (Steady-state) และ สภาวะไม่คงที่ (Unsteady-state or Transient) ดังนี้

* สภาวะคงที่

สภาวะคงที่ของท่อความร้อนคือ อุณหภูมิของท่อความร้อน (ที่ตำแหน่งต่างๆ) ไม่เปลี่ยนแปลงไปตามเวลา กล่าวคือท่อความร้อนมีการทำงานอย่างสม่ำเสมอ ความร้อนที่ระบายออก มีค่าเท่ากับความร้อนที่ให้เข้าไปในท่อความร้อน หรือมีการถ่ายเทความร้อนคงที่ตลอดเวลา เป็นสภาวะทั่วๆไปของท่อความร้อน

* สภาวะไม่คงที่

สภาวะไม่คงที่ของท่อความร้อนคือ อุณหภูมิของท่อความร้อน (ที่ตำแหน่งต่างๆ) เปลี่ยนแปลงไปตามเวลา เกิดการถ่ายเทความร้อนที่ไม่สม่ำเสมอ ความร้อนที่เข้าและออกจากท่อความร้อนไม่เท่ากัน ส่วนใหญ่พบเมื่อท่อความร้อนอยู่ในกระบวนการเริ่มทำงาน (Start-up process)


1. ↑  Silverstein, Calvin C. (1992) "Design and technology of heat pipes for cooling and heat exchange". United States of America, Taylor and Francis, 1992. ISBN-10: 0891168591.
**ระเบียบการคุ้มครองข้อมูลทั่วไป** (อังกฤษ: General Data Protection Regulation, ย่อ GDPR) (EU) 2016/679 เป็นระเบียบในกฎหมายสหภาพยุโรปว่าด้วยการคุ้มครองข้อมูลและภาวะเฉพาะส่วนตัวแก่ปัจเจกบุคคลทุกคนในสหภาพยุโรป (EU) และเขตเศรษฐกิจยุโรป (EEA) นอกจากนี้ ยังครอบคลุมการส่งออกซึ่งข้อมูลส่วนบุคคลนอก EU และ EEA; GDPR มุ่งให้การควบคุมข้อมูลส่วนบุคคลของตนแก่พลเมืองและผู้อยู่อาศัยเป็นหลัก และเพื่อทำให้สิ่งแวดล้อมการวางระเบียบง่ายขึ้นสำหรับธุรกิจข้ามชาติโดยการสร้างเอกภาพแก่ระเบียบภายใน EU

ระเบียบดังกล่าวใช้แทนคำสั่งคุ้มครองข้อมูล (Data Protection Directive) 95/46/EC มีบทบัญญัติและข้อบังคับเกี่ยวกับการประมวลผลสารสนเทศที่สามารถระบุรูปพรรณบุคคลได้ซึ่งข้อมูลที่อยู่ในบังคับในสหภาพยุโรป และมีผลใช้บังคับต่อวิสาหกิจทั้งปวงซึ่งกำลังประกอบธุรกิจในเขตเศรษฐกิจยุโรปไม่ว่าที่ใด กระบวนการธุรกิจซึ่งจัดการกับข้อมูลส่วนบุคคลจะต้องสร้างขึ้นโดยเจตนาและโดยปริยายคุ้มครองข้อมูล หมายความว่า ต้องจัดเก็บข้อมูลส่วนบุคคลโดยใช้นามแฝงหรือนิรนามโดยสิ้นเชิง และใช้การตั้งค่าภาวะเฉพาะส่วนตัวสูงสุดเท่าที่เป็นไปได้โดยปริยาย เพื่อให้ข้อมูลไม่มีการเปิดเผยต่อสาธารณะหากปราศจากความยินยอมอย่างชัดแจ้ง และไม่สามารถใช้เพื่อระบุบุคคลได้โดยปราศจากสารสนเทศเพิ่มเติมที่เก็บแยกกัน ห้ามประมวลผลข้อมูลส่วนบุคคลยกเว้นกระทำภายใต้กฎหมายที่ระบุตามระเบียบฯ นี้ หรือหากผู้ควบคุมหรือผู้ประมวลผลข้อมูลได้รับความยินยอมแบบเลือกภายหลังอย่างชัดแจ้งจากเจ้าของข้อมูล เจ้าของข้อมูลมีสิทธิเพิกถอนการอนุญาตนี้เมื่อใดก็ได้

ผู้ประมวลผลข้อมูลส่วนบุคคลต้องเปิดเผยการเก็บข้อมูลใด ๆ อย่างชัดเจน ประกาศเหตุผลและความมุ่งหมายอันชอบด้วยกฎหมายสำหรับการประมวลผลข้อมูล ว่าจะเก็บข้อมูลนานเท่าใด และมีการแบ่งข้อมูลนั้นกับบุคคลภายนอกหรือนอก EU หรือไม่ ผู้ใช้มีสิทธิขอสำเนาพกพาได้ของข้อมูลที่ผู้ประมวลผลข้อมูลเก็บรวบรวมในรูปแบบร่วม และมีสิทธิลบข้อมูลของตนภายใต้พฤติการณ์บางอย่าง กำหนดให้ทางการสาธารณะและธุรกิจซึ่งมีกิจกรรมกับการประมวลผลข้อมูลส่วนบุคคลเป็นประจำหรือเป็นระบบเป็นหลักว่าจ้างเจ้าพนักงานคุ้มครองข้อมูลซึ่งรับผิดชอบต่อการจัดการให้เป็นไปตาม GDPR ธุรกิจต้องรายงานการละเมิดข้อมูลใด ๆ ภายใน 72 ชั่วโมงหากมีผลเสียต่อภาวะเฉพาะบุคคลของผู้ใช้

มีการลงมติรับระเบียบฯ ในวันที่ 14 เมษายน 2559 และหลังระยะเปลี่ยนผ่านสองปี จะมีผลใช้บังคับในวันที่ 25 พฤษภาคม 2561 เนื่องจาก GDPR เป็นระเบียบ มิใช่คำสั่ง จึงไม่จำเป็นต้องกำหนดให้รัฐบาลของประเทศต่าง ๆ ผ่านกฎหมายให้อำนาจและมีผลผูกมัดและใช้ได้โดยตรง

อ้างอิง
-------

1. ↑  Presidency of the Council: "Compromise text. Several partial general approaches have been instrumental in converging views in Council on the proposal for a General Data Protection Regulation in its entirety. The text on the Regulation which the Presidency submits for approval as a General Approach appears in annex," 201 pages, 11 June 2015, PDF
2. ↑  "GDPR Portal: Site Overview". *General Data Protection Regulation (GDPR)*. คลังข้อมูลเก่าเก็บจากแหล่งเดิมเมื่อ 2018-07-24. สืบค้นเมื่อ 3 May 2018.
3. ↑  "Art. 99 GDPR – Entry into force and application | General Data Protection Regulation (GDPR)". *General Data Protection Regulation (GDPR)*. สืบค้นเมื่อ 3 May 2018.
4. ↑  Blackmer, W.S. (5 May 2016). "GDPR: Getting Ready for the New EU General Data Protection Regulation". *Information Law Group*. InfoLawGroup LLP. คลังข้อมูลเก่าเก็บจากแหล่งเดิมเมื่อ 2018-05-14. สืบค้นเมื่อ 22 June 2016.
**ราสมุส บาร์โทลิน** (เดนมาร์ก: *Rasmus Bartholin*, 13 สิงหาคม 1625 – 4 พฤศจิกายน 1698) หรือชื่อภาษาละตินว่า **เอรัสมุส บาร์โทลินุส** (Erasmus Bartholinus) เป็นแพทย์และนักไวยากรณ์ ชาวเดนมาร์ก

ชีวประวัติ
----------

ราสมุส บาร์โทลินเกิดที่เมืองรอสกิลด์ เมื่อ 13 สิงหาคม 1625 โดยมีพ่อคือแคสปาร์ บาร์โทลิน (1585–1629) เป็นแพทย์ และ แม่คือแอนแน ฟิงเกอ ซึ่งเป็นลูกสาวของทอแมส ฟิงเกอ นักคณิตศาสตร์

ส่วนหนึ่งของการศึกษาของเขาได้เดินทางไปที่ต่าง ๆ ในยุโรปเป็นเวลา 10 ปี เขาเคยได้อาศัยอยู่ทั้งในฮอลันดา อังกฤษ ฝรั่งเศส และ อิตาลี ในปี 1647 เขาได้รับปริญญาโทจากมหาวิทยาลัยโคเปนเฮเกน ในปี 1654 เขาได้รับปริญญาเอกจากมหาวิทยาลัยปาโดวา

เขาเป็นศาสตราจารย์ที่มหาวิทยาลัยโคเปนเฮเกน เริ่มแรกเรียนวิชาเรขาคณิต และต่อมาจึงเรียนแพทย์ เขายังเป็นหัวหน้าโรงเรียนแพทย์ บรรณารักษ์ และอธิการบดีอีกด้วย ในปี 1657 เขาได้เขียนหนังสือไวยากรณ์ ภาษาเดนมาร์ก ชุดแรก *De studio lingvæ danicæ* เป็นภาษาละติน

เขาเป็นที่รู้จักจากการค้นพบการหักเหสองแนว ของลำแสงโดยแคลไซต์ แม้ว่าเขาจะตีพิมพ์คำอธิบายที่ถูกต้องของปรากฏการณ์นี้ แต่ก็ไม่สามารถอธิบายได้ดีนักเนื่องจากคุณสมบัติทางกายภาพของแสงยังไม่เป็นที่เข้าใจกันดีนักในยุคนั้น หลังจากนั้นปรากฏการณ์นี้จึงได้รับการอธิบายโดยโดยใช้แนวคิดความเป็นคลื่นของแสงในปี 1801

อ้างอิง
-------

1. ↑  "Fincke, Thomas, 1561-1656". Dansk biografisk Lexikon. สืบค้นเมื่อ 1 August 2019.
2. ↑  Erasmus Bartholin
School of Mathematics and Statistics. University of St Andrews, Scotland
3. ↑  Erasmus Bartholin, *Experimenta crystalli islandici disdiaclastici quibus mira & insolita refractio detegitur* (Copenhagen ("Hafniæ"), Denmark: Daniel Paulli, 1669).
4. ↑  "Erasmus Bartholin | Danish physician and physicist". *Encyclopedia Britannica*. สืบค้นเมื่อ 2022-04-09.
สำหรับความหมายอื่น ดูที่ มาเฮอร์ชาลาลหัชบัส (แก้ความกำกวม)
**มาเฮอร์ชาลาลหัชบัส** (ฮีบรู: מַהֵר שָׁלָל חָשׁ בַּז, *Mahēr šālāl ḥāš baz* – "จะมีการปล้นสะดมและชิงทรัพย์เกิดขึ้นเร็ว ๆ นี้!" หรือ "รีบไปยังของที่ปล้นมาได้!") เป็นชื่อในคำพยากรณ์ที่สองของเด็กในอิสยาห์ บท 8–9

ในคัมภีร์ไบเบิล
---------------

ชื่อนี้ถูกกล่าวไปสองครั้งทั้งคัมภีร์ฮีบรูและหนังสืออิสยาห์ บท 8:

อิสยาห์ 8:1

แล้วพระเยโฮวาห์ตรัสกับข้าพเจ้าอีกว่า "จงเอาแผ่นจารึกใหญ่มาแผ่นหนึ่ง และจงเขียนด้วยปากกาของมนุษย์เรื่อง `มาเฮอร์ชาลาลหัชบัส'"
อิสยาห์ 8:3

และข้าพเจ้าได้เข้าไปหาหญิงผู้พยากรณ์ และเธอก็ตั้งครรภ์และคลอดบุตรชายคนหนึ่ง และพระเยโฮวาห์ตรัสกับข้าพเจ้าว่า "จงเรียกชื่อบุตรนั้นว่า มาเฮอร์ชาลาลหัชบัส

การวิเคราะห์
------------

ส่วนใหญ่ถือกันว่าเป็นชื่อ (และคำ) ที่ยาวที่สุดในคัมภีร์ไบเบิล แม้ว่ามีชื่อที่ยาวกว่าในหนังสืออิสยาห์ที่ 9:6 "...และท่านจะเรียกนามของท่านว่า "ผู้ที่มหัศจรรย์ ที่ปรึกษา พระเจ้าผู้ทรงมหิทธิฤทธิ์ พระบิดานิรันดร์ องค์สันติราช"

ประโยคนี้สามารถพบในหนังสือมอร์มอนเช่นกัน

ดูเพิ่ม
-------

* อิสยาห์

อ้างอิง
-------

1. ↑  Strong's Concordance, Hebrew Word 4122. Maher Shalal Chash Baz. Biblehub
2. ↑  อิสยาห์ 8:1
3. ↑  อิสยาห์ 8:3
4. ↑  Joseph Herman Hertz, *The Pentateuch and Haftorahs*, 1968. "This clearly indicates that the 'crown prince' is the person referred to. pele-joez-el-gibbor-abi-ad-sar-shalom. i.e. Wonderful in counsel is God the mighty, the Everlasting Father, the Ruler of Peace (Rashi and Luzzatto)."
5. ↑  James R. Beck *Jesus & personality theory: exploring the five-factor model* p11 1999 "When translators come to Isaiah 9:6, they could also leave the name of the promised Messiah in its transliterated state, in which case the name would be even longer than that of Isaiah 8:1: Pele-joez-el-gibbor-Abi-ad-sar-shalom."
6. ↑  2 Nephi 18:1–4.

แหล่งข้อมูลอื่น
---------------

* Complete Bible Genealogy
* *The Thompson Chain-Reference Bible*, New International Version, 1990, pg. 765.

แม่แบบ:หนังสืออิสยาห์
**วัดพระพุทธบาทน้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสองคอน อำเภอแก่งคอย จังหวัดสระบุรี มีที่ดินตั้งวัดเนื้อที่ 92 ไร่ อาณาเขต ทิศเหนือ ยาว 18 เส้น 5 วา ทิศใต้ ยาว 20 เส้น ทิศตะวันออก ยาว 11 เส้น ทิศตะวันตก ยาว 9 เส้น

วัดพระพุทธบาทน้อยตั้งวัดเมื่อวันที่ 21 กุมภาพันธ์ พ.ศ. 2518 ได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2522 จากประวัติระบุว่าสร้างขึ้นตั้งแต่ พ.ศ. 2400 ต่อมาได้กลายสภาพเป็นวัดร้าง และได้รับการบูรณะขึ้นใหม่อีกครั้งหนึ่ง ปัจจุบันมีพระอธิการสละ ยโสธโรดำรงต่ำแหน่งเจ้าอาวาส

พื้นที่ตั้งวัดเป็นที่ราบเชิงภูเขา มีภูเขาสูงใหญ่ล้อมโอบไว้ มีถ้ำที่ภูเขานี้สองถ้ำ ถ้ำหนึ่งอยู่ภูเขาด้านตะวันตก เรียกว่า *ถ้ำพุทโธ* เดินขึ้นบันไดสูง 63 ขั้น ด้านตะวันออกมีอีกถ้ำหนึ่ง เรียกว่า *ถ้ำพระใหญ่* มีบันไดนาคเดินขึ้นสู่ถ้ำ ภายในถ้ำมีพระพุทธรูปปูนปั้นปางสะดุ้งมาร หน้าตักกว้าง 4 ศอก 5 นิ้ว สูง 5 ศอก 5 นิ้ว สร้างสมัยอยุธยาตอนปลาย

อาคารเสนาสนะที่สำคัญ ได้แก่ ศาลาการเปรียญ กว้าง 12 เมตร ยาว 21 เมตร กุฏิสงฆ์ จำนวน 13 หลัง เป็นอาคารครึ่งตึกครึ่งไม้ หอสวดมนต์ เป็นอาคารไม้ สำหรับปูชนียวัตถุมี รอยพระพุทธบาท ประทับลึกลงไปในดิน มีขนาดกว้าง 1 ศอกเศษ ยาว 3 ศอก ประดิษฐานบนเนินเขา มีน้ำซับภายในรอยพระพุทธบาทและรายรอยไหลรินไม่เหือดแห้ง พระพุทธรูปขนาดใหญ่ประดิษฐานอยู่ในถ้ำ และบ่อพรานล้างเนื้อ

อ้างอิง
-------

1. ↑  "รายงานทะเบียนวัดจังหวัดสระบุรี". สำนักงานพระพุทธศาสนาแห่งชาติ.
2. ↑  "วัดพระพุทธบาทน้อย". ศูนย์ข้อมูลกลางทางวัฒนธรรม.
3. ↑  "เขาพระพุทธบาทน้อย". การท่องเที่ยวแห่งประเทศไทย (ททท.).
4. ↑  "วัดพระพุทธบาทน้อย Wat Praputtabatnoi แก่งคอย สระบุรี". ทัวร์วัดไทย.

คอมมอนส์ มีภาพและสื่อเกี่ยวกับ:  
**วัดพระพุทธบาทน้อย**
**พระธาตุแช่แห้ง พระอารามหลวง** (คำเมือง: ) วัดพระธาตุแช่แห้ง หมู่ 3 บ้านหนองเต่า ตำบลม่วงตึ๊ด อำเภอภูเพียง จังหวัดน่าน เดิมเป็นวัดราษฎร์ ปัจจุบันเป็นพระอารามหลวง ประดิษฐานอยู่ ณ อำเภอภูเพียง จังหวัดน่าน อยู่ห่างจากตัวเมืองออกไปประมาณ 3 กิโลเมตร องค์พระธาตุตั้งอยู่บนเนินเขาลูกเตี้ย ๆ เป็นสีทองสุกปลั่ง สามารถมองเห็นได้แต่ไกล เนื่องจากสูงถึง 2 เส้น เป็นอนุสรณ์ของความรักและความสัมพันธ์ ระหว่างเมืองน่านกับเมืองสุโขทัยในอดีต

รูปแบบสถาปัตยกรรม
-----------------

ตัวพระธาตุตั้งอยู่บนเชิงเนินปูด้วยอิฐ ลาดขึ้นไปยังยอดเนิน กว้างประมาณ 20 วา มีบันไดนาคขนาบทั้งสองข้าง องค์พระเจดีย์เป็นแบบล้านนา ฐานเป็นสี่เหลี่ยมซ้อนกันขึ้นไปจนสูง ใช้แผ่นทองเหลืองบุรอบฐาน แล้วลงรักปิดทอง 
จากพงศาวดารเมืองน่านกล่าวว่า พระยาการเมือง เจ้านครน่านได้อัญเชิญพระบรมสารีริกธาตุจาก กรุงสุโขทัย (กระดูกข้อมือข้างซ้าย) มาประดิษฐานไว้ที่ดอยภูเพียงแช่แห้ง และตามตำนานกล่าวว่า พระพุทธเจ้าได้เสด็จมาประทับสรงน้ำที่ริมฝั่ง แม่น้ำน่านทางทิศตะวันออก ที่บ้านห้วยไค้ และเสวยผลสมอแห้ง ซึ่งพระยามลราชนำมาถวาย แต่ผลสมอนั้นแห้งมาก พระพุทธเจ้าจึงทรงนำผลสมอนั้นไปแช่น้ำก่อนเสวย และทรงพยากรณ์ว่า ต่อไปที่นี่จะมีผู้นำพระบรมสารีริกธาตุมาประดิษฐาน จึงเรียกพระสถูปที่ประดิษฐานพระบรมสารีริกธาตุแห่งนี้ว่า พระธาตุแช่แห้ง

งานประจำปี
----------

พระธาตุแช่แห้งได้จัดงานประจำปีฉลองพระธาตุประจำปี ราวกลางเดือนหกฝ่ายเหนือ ซึ่งตรงกับเดือนสี่ฝ่ายใต้

น้ำบ่อแก้ว
----------

พ.ศ. 2373 เจ้าเมืองน่าน ได้ขุดบริเวณลอมเชียงของ พบว่ามี พลอยมีสีน้ำผึ้ง ขุดลึก 4 เมตร มีน้ำพุขึ้นในบ่อ น้ำก็ขึ้นมาเต็มปากบ่อ ประชาชนเชื่อถือว่าน้ำในบ่อนี้เป็นน้ำวิเศษ เรียกว่า น้ำบ่อแก้ว

ความสำคัญ
---------

* ศาสนสถานสำคัญประจำจังหวัดน่าน
* พระธาตุแช่แห้ง ใช้เป็นสถานที่ประกอบพิธีน้ำอภิเษกน้ำบ่อแก้ว จังหวัดน่าน ใช้ทำน้ำอภิเษก
* พระธาตุแช่แห้ง เป็นพระธาตุประจำปีเกิด ของคนที่เกิดปีเถาะ (ปีนักษัตรกระต่าย)

อ้างอิง
-------

 เก็บถาวร 2017-12-23 ที่ เวย์แบ็กแมชชีน

| * ด
* ค
* ก
พระธาตุประจำปีเกิด ตามคติความเชื่อของชาวล้านนา |
| --- |
|   | 

|  |  |  |  |  |  |
| --- | --- | --- | --- | --- | --- |
|  |  |  |  |  | 
  |

 |
| ปีนักษัตร | 

|  |  |  |  |  |  |
| --- | --- | --- | --- | --- | --- |
|  ปีชวด |  ปีฉลู |  ปีขาล |  ปีเถาะ |  ปีมะโรง |  ปีมะเส็ง
  |

 |
| พระธาตุ | 

|  |  |  |  |  |  |
| --- | --- | --- | --- | --- | --- |
| พระธาตุศรีจอมทอง | พระธาตุลำปางหลวง | พระธาตุช่อแฮ | พระธาตุแช่แห้ง | วัดพระสิงห์วรมหาวิหาร | เจดีย์เจ็ดยอด(สื่อถึงมหาโพธิวิหาร)
  |

 |
|   | 

|  |  |  |  |  |  |
| --- | --- | --- | --- | --- | --- |
|  |  |  |  |  | 
  |

 |
| ปีนักษัตร | 

|  |  |  |  |  |  |
| --- | --- | --- | --- | --- | --- |
|  ปีมะเมีย |  ปีมะแม |  ปีวอก |  ปีระกา |  ปีจอ |  ปีกุน
  |

 |
| พระธาตุ | 

|  |  |  |  |  |  |
| --- | --- | --- | --- | --- | --- |
| เจดีย์ชเวดากอง | พระธาตุดอยสุเทพ | พระธาตุพนม | พระธาตุหริภุญชัย | พระธาตุไจที่โย่และพระธาตุเกตแก้ว(สื่อถึงจุฬามณีเจดีย์) | พระธาตุดอยตุง
  |

 |

พิกัดภูมิศาสตร์: 18°45′29.6″N 100°47′30.1″E﻿ / ﻿18.758222°N 100.791694°E﻿ / 18.758222; 100.791694
**วัดพระพุทธบาทบัวบาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองพาน อำเภอบ้านผือ จังหวัดอุดรธานี

ตามประวัติกล่าวว่าวัดพระพุทธบาทบัวบาน สร้างเมื่อ พ.ศ. 2454 มีโบราณสถานที่ขึ้นทะเบียนคือรอยพระพุทธบาทประดิษฐานอยู่ในโบสถ์ และมีการขุดค้นพบใบเสมาที่ทำด้วยหินทรายเป็นจำนวนมากใบเสมาเหล่านี้สลักเป็นรูปบุคคล และลวดลายต่าง ๆ เป็นศิลปะทวารวดีผสมกับศิลปะลพบุรี

รอยพระพุทธบาทบัวบานแต่เดิมมีลักษณะเป็นแอ่งเว้าบนพื้นหินธรรมชาติรูปร่างคล้ายฝ่าเท้า ต่อมาจึงได้มีการสร้างรอยพระพุทธบาทจำลองเลียนแบบของเดิมวางทับลงไป แล้วจึงสร้างพระธาตุครอบไว้อีกชั้นหนึ่ง พระพุทธบาทจำลองนี้ก่อด้วยปูน ผิวเรียบทาสีทอง ขอบพระบาทเป็นเส้นตรง มีความยาว 140 เซนติเมตร ปลายพระบาทกว้าง 65 เซนติเมตร สันพระบาทกว้าง 53 เซนติเมตร ฝ่าพระบาทเรียบไม่มีลวดลาย องค์พระธาตุที่สร้างครอบทับรอยพระพุทธบาทมีลักษณะศิลปะล้านช้าง รูปทรงเหลี่ยมย่อเก็จ มีประตูทางเข้าด้านทิศตะวันออกด้านเดียว พระธาตุมีขนาดกว้างด้านละ 2 เมตร สูงประมาณ 6 เมตร

นอกจากนี้บริเวณเพิงผาใกล้ ๆ ประดิษฐานพระพุทธรูปไม้ศิลปกรรมแบบล้านช้าง และพระพุทธรูปหินทรายจำหลักเป็นพระสี่ทิศ

อ้างอิง
-------

1. ↑  "วัดพระพุทธบาทบัวบาน". สำนักงานพระพุทธศาสนาแห่งชาติ.
2. ↑  "พระพุทธบาทบัวบาน". การท่องเที่ยวแห่งประเทศไทย (ททท.).
3. ↑  "พระพุทธบาทบัวบาน วัดพระพุทธบาทบัวบาน บ้านไผ่ล้อม ตำบลเมืองพาน อำเภอบ้านผือ จังหวัดอุดรธานี". สำนักศิลปากรที่ ๘ ขอนแก่น.
4. ↑  กรมศิลปากร. "พระพุทธบาทบัวบาน" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 13 กุมภาพันธ์ 2566. เข้าถึงจาก
**สถาบันการอนุรักษ์ทางทะเล** (อังกฤษ: Marine Conservation Institute) เป็นองค์การการอนุรักษ์ทางทะเลที่ไม่หวังผลกำไรซึ่งได้รับการยกเว้นภาษี ที่ทำงานเพื่อวินิจฉัยและปกป้องระบบนิเวศมหาสมุทรที่เปราะบางทั่วโลก องค์การนี้มีสำนักงานใหญ่ในซีแอตเทิล รัฐวอชิงตัน และมีสำนักงานในวอชิงตัน ดี.ซี. และเกล็นเอลเลน รัฐแคลิฟอร์เนีย

หน้าที่
-------

สถาบันการอนุรักษ์ทางทะเลเป็นองค์การที่ไม่แสวงหาผลกำไรและเป็นผู้นำในการเคลื่อนไหวระดับโลกเพื่อปกป้องมหาสมุทรของโลก โดยทำงานร่วมกับนักวิทยาศาสตร์, นักการเมือง, เจ้าหน้าที่ของรัฐ และองค์การอื่น ๆ สถาบันการอนุรักษ์ทางทะเลดำเนินงานทั่วโลกเพื่อปกป้องระบบนิเวศของมหาสมุทรที่มีช่องโหว่และสายพันธุ์ที่อยู่ภายใน

สถาบันการอนุรักษ์ทางทะเล ใช้วิทยาศาสตร์ทางทะเลและการวิจัยเพื่อระบุสถานที่ของมหาสมุทรที่สำคัญที่สุดทางนิเวศวิทยาจากนั้นจึงสนับสนุนการคุ้มครองบริเวณดังกล่าว งานนี้เกี่ยวข้องกับการทำความเข้าใจถึงภัยคุกคามที่สำคัญต่อสถานที่ที่มีลักษณะเฉพาะและแหล่งอาศัยของสายพันธุ์ที่ได้รับผลกระทบ ด้วยนโยบายการอนุรักษ์ที่มีประสบการณ์จากทศวรรษที่ผ่านมาเป็นแนวทางในการทำงานอย่างต่อเนื่อง

ทั้งนี้ สถาบันการอนุรักษ์ทางทะเลเป็นองค์การการกุศลที่ได้รับการจัดอันดับระดับสี่ดาวโดยชาริตีเนวิเกเตอร์

ชื่อก่อนหน้า
------------

สถาบันชีววิทยาการอนุรักษ์ทางทะเล (Marine Conservation Biology Institute) ค.ศ. 1996–2011

ดูเพิ่ม
-------

* ความยั่งยืน
* การอนุรักษ์ทางทะเล

อ้างอิง
-------

1. ↑  Marine Conservation Institute. Who We Are: Mission.
2. ↑  Marine Conservation Institute's Charity Navigator page.
3. ↑  Marine Conservation Institute. Who We Are: Our History.

แหล่งข้อมูลอื่น
---------------

* เว็บไซต์ทางการ
* สถาบันการอนุรักษ์ทางทะเล ที่เฟซบุ๊ก
* สถาบันการอนุรักษ์ทางทะเล ที่ทวิตเตอร์
* สถาบันการอนุรักษ์ทางทะเล ที่อินสตาแกรม
* Marine Protected Area Atlas, MPAtlas
* SeaStates.US 2013: How Well Does Your State Protect Your Coastal Waters?
* Global Ocean Refuge System homepage
**ZGMF-X24S เคออสกันดั้ม** (ญี่ปุ่น: カオスガンダム)  ;อังกฤษ: Chaos Gundam) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ

เคออสกันดั้มเป็นหนึ่งในโมบิลสูทรุ่นเซคันด์สเตจของซาฟท์ เนื่องจากสนธิสัญญายูเนียสได้ห้ามใช้งานนิวตรอนแจมเมอร์แคนเซลเลอร์กับโมบิลสูท โมบิลสูทรุ่นเซคันด์สเตจจึงใช้วิธีชาร์จพลังงานให้แบตเตอรีด้วย *ระบบส่งพลังงานลำแสงดิวเทเรียม* ของยานมิเนอร์วาแทน เกราะเฟสชิฟท์อาเมอร์ของโมบิลสูทรุ่นเซคันด์สเตจยังได้รับการปรับปรุงเป็นวาริเอเบิลเฟสชิฟท์อาเมอร์ (Variable Phase Shift Armor - VPS) ที่พัฒนาต่อมาจากข้อมูลของเฟสชิฟท์อาเมอร์เปลี่ยนสีได้ของสไตรค์รูจ ซึ่งสามารถปรับค่าพลังงานที่ใช้และพลังป้องกันได้และจะทำให้สีเปลี่ยนไป ที่แตกต่างกันคือวาริเอเบิลเฟสชิฟท์อาเมอร์สามารถเปลี่ยนสีได้ระหว่างการต่อสู้ แต่สไตรค์รูจต้องทำการปรับแต่งก่อนทำการสู้รบ

จุดเด่น
-------

เคออสกันดั้มเป็นโมบิลสูทที่ออกแบบโดยเน้นการใช้ในในอวกาศ โดยสามารถแปลงร่างเป็นโมบิลอาเมอร์เพื่อเพิ่มการขับเคลื่อนในอวกาศได้ (มีลักษณะคล้ายกับบิโกรในโมบิลสูทกันดั้ม) ใต้เซนเซอร์ของร่างโมบิลอาเมอร์นั้นติดตั้งบีมแคนน่อน "คาลิดัส" รุ่นปรับปรุงซึ่งมีอานุภาพรุนแรงไว้ ส่วนเท้าทั้งสองข้างติดตั้งกรงเล็บบีม อาวุธสำคัญของเคออสกันดั้มก็คือพ็อดอาวุธสองยูนิตติดตั้งบีมกันและมิสไซล์ลักษณะคล้ายกับกันบาเรลที่พันธมิตรโลกใช้งาน พ็อดอาวุธนี้พัฒนามาจากดรากูนซิสเต็มจึงไม่มีสายและได้รับการปรับปรุงให้นักบินที่ไม่มีความสามารถพิเศษสามารถใช้งานได้ในระดับจำกัดโดยใช้ระบบคอมพิวเตอร์ช่วยในการควบคุม ซึ่งเคออสกันดั้มสามารถควบคุมให้พ็อดอาวุธนี้แยกไปยิงโจมตีศัตรูจากทิศทางต่างๆกันได้ แม้จะเป็นโมบิลสูทที่เน้นการใช้งานในอวกาศ แต่ท่อขับดันของเคออสกันดั้มในร่างโมบิลสูทก็มีกำลังพอที่จะลอยตัวบนโลกได้ และพ็อดอาวุธของเคออสกันดั้มก็มีท่อขับดันที่มีกำลังพอให้ใช้บนโลกได้เช่นกัน

ในภาคเสริมกันดั้มซี้ด เดสทินีแอสเทรย์นั้นระบุว่าเดิมทีนั้นมีแผนใช้โครงสร้างแบบคอร์สเปลนเดอร์ของอิมพัลส์กันดั้มกับเคออสกันดั้มแต่ถูกยกเลิกไป ซึ่งระหว่างการทดสอบที่แพลนท์ *อาเมอรีวัน* นั้น เคออสกันดั้มมีพลเรือน คอร์ทนี เฮียโรมินัสเป็นนักบินทดสอบ ซึ่งต่อมาหน่วยแฟนธอมเพนของกลุ่มพันธมิตรโลกได้บุกเข้าไปขโมยโมบิลสูทรุ่นเซคันด์สเตจ โดยสติง โอคเลย์ได้เป็นผู้ขโมยและใช้งานเคออสกันดั้มซึ่งกลุ่มพันธมิตรโลกได้ให้รหัสใหม่เป็น **RGX-01** เคออสกันดั้มถูกโมบิลสูท มุราซาเมะทำลายระหว่างคุ้มกับเดสทรอยกันดั้มในการต่อสู้ที่เบอร์ลิน

โปรโตเคออส
----------

**XMF-P192 โปรโตเคออส**ปรากฏตัวในดีไซน์ต้นฉบับ DESTINY-MSV โปรโตเคออสเป็นโมบิลอาเมอร์ซึ่งเป็นรุ่นต้นแบบของเคออสกันดั้มและเป็นโมบิลอาเมอร์เต็มรูปแบบเพียงรุ่นเดียวที่พัฒนาโดยซาฟท์ ลักษณะของโปรโตเคออสจะคล้ายกับเคออสกันดั้มในร่างโมบิลอาเมอร์แต่ไม่มีปืนคาลิดัสและแขน ติดพ็อดอาวุธเพิ่มเป็นสี่ยูนิตและใช้ท่อขับดันที่มีกำลังมากกว่า ซึ่งในการทดสอบโดยคอร์ทนี เฮียโรมินัสนั้น โปรโตเคออสจำนวน 3 เครื่องจากทั้งหมด 6 เครื่องได้รับความเสียหายจากการใช้ความเร็วสูงอย่างต่อเนื่องจนไม่อาจซ่อมแซมได้ ส่วนที่เหลือนั้นถูกเก็บไว้ที่อาเมอรีวันโดยไม่มีการใช้งานอีก จนกระทั่งเคออสกันดั้มถูกขโมยไป คอร์ทนีจึงใช้โปรโตเคออสร่วมในการต่อสู้ด้วย

ดูเพิ่ม
-------

* รายชื่อหุ่นยนต์ใน Cosmic Era
แยฆชอลแห่งโคว์แซร์ในจังหวัดโฆรอซอเนแรแซวี ประเทศอิหร่าน
**แยฆชอล** (เปอร์เซีย: یخچال, *yaxčāl*; แปลว่า "หลุมน้ำแข็ง", یخ‎ แปลว่า "น้ำแข็ง" และ چال‎ แปลว่า "หลุม") เป็นที่เก็บน้ำแข็งโบราณที่ทำงานในลักษณะเครื่องทำความเย็นแบบระเหย แยฆชอลประกอบด้วยโครงสร้างรูปคล้ายโดมสูงเหนือจากพื้นดินและพื้นที่ใต้ดินสำหรับเก็บของ โดยทั่วไปใช้เก็บน้ำแข็งและอาหารอื่น ๆ พื้นที่เก็บของใต้ดินจะหุ้มด้วยวัสดุฉนวนกันการเสียความร้อนที่ทำให้สามารถเก็บความเย็นได้ตลอดปี โครงสร้างโบราณเหล่านี้พบได้ในประเทศอิหร่านปัจจุบัน

แยฆชอลทำงานโดยที่โครงสร้างรูปกรวย/โดมสูงเหนือพื้นดินจะช่วยไล่อากาศร้อนออกไปทางรูเปิดด้านบน กระบวนการนี้เกิดขึ้นเรื่อย ๆ ทำให้อากาศภายในมีความเย็นลง แยฆชอลสร้างขึ้นจากปูนสอกันน้ำที่เรียกว่าซอรูจ ทำมาจากทราย ดินเหนียว ไข่ขาว หินปูน ขนแพะ และขี้เถ้าผสมกันในสัดส่วนเฉพาะ มีลักษณะเป็นฉนวนป้องกันการสูญความร้อนและกันน้ำ โดยในฐานของแยฆชอลจะก่อซอรูจไว้หนาอย่างน้อยสองเมตรเพื่อกันการสูญความร้อน

ในปัจจุบัน อิหร่าน อัฟกานิสถาน และทาจิกิสถานยังใช้ศัพท์ *แยฆชอล* เรียกตู้เย็นไฟฟ้าสมัยใหม่เช่นกัน

อ้างอิง
-------

1. ↑  Mahdavinejad, M; Kavan Javanrudi (July 2012). "Assessment of Ancient Fridges: A Sustainable Method to Storage Ice in Hot-Arid Climates". *Asian Culture and History*. **4** (2). doi:10.5539/ach.v4n2p133.
2. ↑  "Yakhchāls, Āb Anbārs, & Wind Catchers — Passive Cooling & Refrigeration Technologies Of Greater Iran (Persia)". *CleanTechnica* (ภาษาอังกฤษแบบอเมริกัน). 2018-04-28. สืบค้นเมื่อ 2020-02-18.
3. ↑  "یخچال ایرانی چگونه کار می‌کند؟ - سالارکتاب: اطلاعات معتبر و مستند". *سالارکتاب: اطلاعات معتبر و مستند* (ภาษาเปอร์เซีย). 2018-06-06. คลังข้อมูลเก่าเก็บจากแหล่งเดิมเมื่อ 2018-08-22. สืบค้นเมื่อ 2018-10-03.
**แมดแม็กซ์** เป็นภาพยนตร์ประเภทดิสโทเปียที่สร้างในออสเตรเลีย กำกับการแสดงโดย จอร์จ มิลเลอร์ โดยมีเมล กิบสัน เป็นนักแสดงนำในสามภาคแรก ส่วนในภาคที่สี่ แสดงนำโดยทอม ฮาร์ดี แมดแม็กซ์เป็นภาพยนตร์ที่สร้างชื่อเสียงและทำรายได้มีกำไรมากที่สุดของออสเตรเลีย ที่ได้ถูกบันทึกไว้โดย กินเนสบุ๊คเวิลด์เร็คคอร์ด

ภาพยนตร์
--------

* *แมดเม็กซ์* (Mad Max) พ.ศ. 2522
* *แมดเม็กซ์ 2* (Mad Max 2) พ.ศ. 2524
* *แมดเม็กซ์ 3 โดมบันลือโลก* (Mad Max Beyond Thunderdome) พ.ศ. 2528
* *แมดเม็กซ์ : ถนนโลกันตร์* (Mad Max: Fury Road) พ.ศ. 2558

ประวัติ
-------

จอร์ช มิลเลอร์ มีอาชีพเป็นนายแพทย์ประจำห้องฉุกเฉิน ในเมืองซิดนีย์ ออสเตรเลีย เขาได้พบเห็นอุบัติเหตุมากมาย ประกอบกับเกิดวิกฤตน้ำมันโลกในปี พ.ศ. 2516 จึงเกิดแรงบันดาลใจที่จะสร้างภาพยนตร์แนวรุนแรง ที่สะท้อนให้เห็นความเป็นไปในแง่ลบต่อโลก เพื่อให้วัยรุ่นตระหนักในการป้องกันโลกไม่ให้เกิดสภาพการณ์ดังกล่าว ภาพยนตร์ได้สะท้อนให้เห็นความบัดซบของมนุษย์หลังจากที่เกิดวิกฤตสงครามนิวเคลียร์ โดยเฉพาะในแง่มุมของการแย่งชิงพลังงาน ในเรื่องคือน้ำมันเป็นต้น

รถยนต์ที่ใช้
------------

รถยนต์ของแม็กซ์ตัวเอกในเรื่องคือ รถยนต์ฟอร์ด รุ่น Falcon XB Sedan ปี 1974

อ้างอิง
-------

1. ↑  Scott Murray & Peter Beilby, "George Miller: Director", Cinema Papers, May–June 1979 หน้า 369-371
2. ↑  Madmaxmovies.com. Retrieved 2010-07-14
**แมงมุมแม่ม่ายดำ** (ชื่อวิทยาศาสตร์: *Latrodectus hesperus*) เป็นแมงมุมพิษในสกุลแมงมุมแม่ม่าย กระจายพันธุ์ในภาคตะวันตกของทวีปอเมริกาเหนือและตะวันตกเฉียงใต้ของออสเตรเลีย เพศเมียมีขนาดตัวราว 14–16 มิลลิเมตร มีลำตัวสีดำ กลางลำตัวมีเครื่องหมายเป็นรูปนาฬิกาทราย เครื่องหมายนี้อาจเป็นได้ทั้งสีแดงหรือสีเหลือง ในขณะที่เพศผู้จะมีขนาดตัวราวครึ่งหนึ่งของตัวเมียและมีลำตัวสีอ่อนกว่าตัวเมีย

แมงมุมในสกุลแม่ม่าย ภายหลังการผสมพันธุ์กับตัวผู้เละ

ตัวเมียจะกินแมงมุมตัวผู้เข้าไปซึ่งกลายเป็นที่มาของชื่อ โดยที่แมงมุมตัวเมียเท่านั้นที่สามารถกัดมนุษย์ได้ เนื่องจากตัวผู้มีกรามขนาดเล็กเกินกว่าจะกัดผ่านผิวหนังมนุษย์ พิษของแมงมุมสายพันธุ์นี้ส่งผลต่อระบบประสาท ทำให้กล้ามเนื้อเกร็งจนกลายเป็นอัมพาต ซึ่งหากการอัมพาตเกิดกับกระบังลมและหัวใจก็อาจทำให้ถึงแก่ความตายได้ ผู้ถูกกัดมักมีอาการแสดงออกราว 20 นาทีถึง 1 ชั่วโมงภายหลังถูกกัด ซึ่งความรุนแรงก็จะขึ้นกับปริมาณสารพิษที่ร่ายกายได้รับ นอกจากนี้ยังอาจพบอาการข้างเคียงอื่นๆร่วมด้วย อาทิ ปวดท้องอย่างรุนแรง, คลื่นไส้อาเจียน, เหงื่อออกมาก, มือสั่น และชัก

อ้างอิง
-------

1. ↑  Chamberlin, R. V. & W. Ivie. 1935. The black widow spider and its varieties in the United States. *Bull. Univ. Utah* **25**(8): 1-29. [15, f. 1, 4, 6-14, 21, 23-33]
2. ↑  Andrade, Maydianne C. B. (5 January 1996). "Sexual Selection for Male Sacrifice in the Australian Redback Spider". *Science*. **271** (5245): 70–2. Bibcode:1996Sci...271...70A. doi:10.1126/science.271.5245.70. สืบค้นเมื่อ 2007-01-15.

* Minus, A. 2001. "Latrodectus hesperus" (On-line), Animal Diversity Web. Accessed March 8, 2009
* Platnick, N. I. 2008. Theridiidae The World Spider Catalog, version 9.0. American Museum of Natural History.

แหล่งข้อมูลอื่น
---------------

* ข้อมูลที่เกี่ยวข้องกับ Latrodectus hesperus ที่วิกิสปีชีส์
* วิกิมีเดียคอมมอนส์มีสื่อเกี่ยวกับ Latrodectus hesperus
**วัดดอนเมือง** เป็นพระอารามหลวงชั้นตรี ชนิดสามัญ ตั้งอยู่ในแขวงดอนเมือง เขตดอนเมือง กรุงเทพมหานคร

ประวัติ
-------

พื้นที่เดิมของวัดดอนเมือง เป็นที่ราบสูง เดิมเรียกกันว่า *ดอนอีเหยี่ยว* เพราะมีฝูงเหยี่ยวบินมารวมตัวกัน ต่อมาเมื่อมีกองบินทหารบกมาตั้ง (กองทัพอากาศในปัจจุบัน) จึงเรียกพื้นที่นี้ว่า *ดอนเมือง* วัดเริ่มสร้างราว พ.ศ. 2438 สมัยนั้นยังไม่มีชื่อ ชาวบ้านเรียกว่า **วัดดอนอีเหยี่ยว** เป็นที่ดินของเศรษฐีซึ่งมีบรรดาศักดิ์เป็น หมื่นอาจหาญ ประชาชนเรียก เสมียนภู่ ท่านได้ยกที่ดินแปลงนี้ให้เป็นที่สร้างวัด โดยมีพระอาจารย์จ๊ะ ท่านเป็นชาวรามัญ และเป็นพระที่เดินทางมาด้วยเรือมาจอดพักอาศัยในคลองเปรมประชากร ชาวบ้านได้นำอาหารมาถวาย ต่อมาเมื่อมีจิตศรัทธาเลื่อมใส ได้ปลูกสร้างกุฏิให้เป็นที่อยู่ ได้สร้างเป็นวัดในเวลาต่อมา

หลังจากที่รัฐบาลได้สร้างทางรถไฟสายเหนือผ่านที่ดินซึ่งเป็นการแบ่งที่ดินออกเป็น 2 ส่วน ทำให้ลำบากแก่การที่จะข้ามทางรถไฟไปทำมาหากินจึงได้ยกที่ดินให้เป็นที่สร้างวัด เดิมที่ดินของวัดนี้มีมากกว่านี้ ปัจจุบันที่ดินของวัดมีจำนวน 33 ไร่ 3 งาน 52 ตารางวา

อาคารเสนาสนะ
------------

พระอุโบสถ มีพระประธานเป็นพระพุทธสิหิงค์หน้าตักกว้าง 69 นิ้ว พระเจดีย์ ลักษณะระฆังคว่ำแปดเหลี่ยม สูง 29 เมตร สร้างเมื่อ พ.ศ. 2541 เพื่อเป็นที่ประดิษฐานพระบรมสารีริกธาตุที่สมเด็จพระสังฆราชได้ประทานให้เมื่อปี พ.ศ. 2542 และพระวิหารหลวงปู่พร มีลักษณะแบบทรงไทย ขนาดกว้าง 7 เมตร ยาว 10 เมตร หลังคามุงกระเบื้องเคลือบกาบกล้วย ก่อสร้างขึ้นเมื่อ พ.ศ. 2527 ภายในประดิษฐานพระพุทธชินราชและพระพุทธรูปอีกหลายองค์ ภายในมีภาพจิตรกรรมฝาผนังเล่าเรื่องราวพุทธประวัติ

วัตถุมงคล
---------

วัตถุมงคลที่ขึ้นชื่อของวัดดอนเมือง คือ เหรียญหลวงพ่อพร พุทธสโร และที่นิยมแพร่หลายมากที่สุดก็คือ เหรียญปั๊มรูปเหมือนรุ่นแรก สร้างเมื่อ พ.ศ. 2460–2465 มีพุทธคุณด้านแคล้วคลาดและเมตตามหานิยม ค้าขายร่ำรวย โชคลาภเป็นเยี่ยม ส่วนการจัดสร้างวัตถุมงคลในยุคปัจจุบันนั้น พระราชวิสุทธิมงคลหรือหลวงพ่อแคล้ว สุธัมโม เจ้าอาวาสวัดดอนเมือง ได้จัดสร้างวัตถุมงคลมาตั้งแต่ พ.ศ. 2515 จนถึงปัจจุบัน

รายนามเจ้าอาวาส
---------------

* พระอาจารย์จ๊ะ (ไม่มีหลักฐานตราตั้งเจ้าอาวาส) พ.ศ. 2438 – 2445
* พระอาจารย์โปร่ง (ไม่มีหลักฐานตราตั้งเจ้าอาวาส) พ.ศ. 2445 – 2447
* พระอาจารย์อยู่ (ไม่มีหลักฐานตราตั้งเจ้าอาวาส) พ.ศ. 2447 – 2451
* พระอาจารย์ยวง (ไม่มีหลักฐานตราตั้งเจ้าอาวาส) พ.ศ. 2451 – 2456
* พระอาจารย์พร พุทฺธสาโร (เจริญดี) พ.ศ. 2456 – 2484 ได้รับตราตั้งเป็นเจ้าอาวาสเมื่อ 2460 และเป็นเจ้าอาวาสองค์แรกของวัดดอนเมือง
* พระครูปลัดจรูญ โสวณฺณิโก (ดำ พิชิต) พ.ศ. 2484 – 2486
* พระครูสมุห์เชื้อ สาสนมนฺโท (มอญกระโทก) พ.ศ. 2486 –2494
* พระราชวิสุทธิมงคล (แคล้ว สุธมฺโม) พ.ศ. 2510 – 2560
* พระปริยัติโศภณ (อิทธิยาวุธ ธีรวโร ป.ธ.๙) 2560 – ปัจจุบัน

อ้างอิง
-------

1. ↑  "ลาก่อน..."ดอนเมือง" ที่คิดถึง". *ผู้จัดการออนไลน์*. 26 กันยายน 2549. `{{cite web}}`: ตรวจสอบค่าวันที่ใน: `|date=` (help)
2. ↑  "วัดดอนเมือง พระอารามหลวง ดอนเมือง กรุงเทพมหานคร". *ทัวร์วัดไทย*.
3. ↑  ไตรเทพ ไกรงู (5 ตุลาคม 2555). "วัดดอนเมืองกับ...หลวงพ่อแคล้ว พระผู้มีเมตตาแคล้วคลาด : ท่องไปในแดนธรรม". *คมชัดลึก*. `{{cite web}}`: ตรวจสอบค่าวันที่ใน: `|date=` (help)
**วัดดอนสะแก** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 14 บ้านวัดบางโค ตำบลบางแม่นาง อำเภอบางใหญ่ จังหวัดนนทบุรี ที่ดินของวัดมีเนื้อที่ 10 ไร่ 1 งาน 55 ตารางวา ตามโฉนดที่ดินเลขที่ 63459 ปัจจุบันพระครูนนทวรกิจ (วรวุฒิ มหาลาโภ) ดำรงตำแหน่งเจ้าอาวาส 

วัดดอนสะแกสร้างขึ้นเมื่อ พ.ศ. 2545 เดิมเป็นวัดร้างมาตั้งแต่สมัยอยุธยาตอนปลาย มีเรื่องเล่ากันว่า แต่เดิมบริเวณวัดดอนสะแกมีลักษณะเป็นป่าสะแกโปร่งบนที่ดอน เมื่อพระสงฆ์จะมาทำพิธีกรรมร่วมกันก็ต้องเดินเท้าเพื่อมาร่วมพิธีดังกล่าว การเดินทางด้วยเท้ามีความลำบากและใช้เวลา จึงต้องมีการพักแรม ณ ดอนสะแกแห่งนี้ ต่อมาจึงเป็นที่มาของวัดดอนสะแก ในช่วงที่เป็นวัดร้าง ชาวบ้านได้ขอเช่าพื้นที่วัดกับกรมการศาสนาเพื่อใช้ประโยชน์ด้านการเกษตร

วัดเริ่มมีพระภิกษุอยู่จำพรรษาตั้งแต่ พ.ศ. 2546 ได้รับการประกาศตั้งวัดเมื่อวันที่ 4 กรกฎาคม ปีเดียวกัน และได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 อาคารเสนาสนะที่สร้างแล้วได้แก่ ศาลาการเปรียญ กุฏิสงฆ์จำนวน 15 หลัง และหอระฆัง

อ้างอิง
-------

1. ↑  "ร่วมบุญสร้างโบสถ์วัดดอนสะแก". คมชัดลึก. 6 สิงหาคม 2553. `{{cite web}}`: ตรวจสอบค่าวันที่ใน: `|date=` (help)
2. ↑  "วัดดอนสะแก". ไทยตำบล. คลังข้อมูลเก่าเก็บจากแหล่งเดิมเมื่อ 2018-07-14. สืบค้นเมื่อ 2021-03-24.
3. ↑  "วัดดอนสะแก". ศูนย์ข้อมูลกลางทางวัฒนธรรม.[*ลิงก์เสีย*]
4. ↑  "วัดดอนสะแก". พระสังฆาธิการ.
5. ↑  "เรื่อง การขอยกวัดดอนสะแก (ร้าง) และวัดโตนด (ร้าง) จังหวัดนนทบุรีขึ้นเป็นวัดมีพระภิกษุอยู่จำพรรษา". มหาเถรสมาคม.
**วัดด็อมเร็ยซอ** (เขมร: វត្តដំរីស) หรือ **วัดช้างเผือก** เป็นวัดที่เมืองพระตะบอง จังหวัดพระตะบอง ประเทศกัมพูชา สร้างเมื่อ พ.ศ. 2447 โดยเจ้าพระยาอภัยภูเบศร (ชุ่ม) ซึ่งขณะนั้นดำรงตำแหน่งเป็นเจ้าพระยาคทาธรธรณินทร์ เจ้าเมืองพระตะบอง กล่าวกันว่าเป็นวัดพี่น้องกับวัดแก้วพิจิตร จังหวัดปราจีนบุรี ประเทศไทย

ประวัติ
-------

ที่มาการสร้างวัดเนื่องจากคุณหญิงสอิ้ง ภรรยาเอกของเจ้าพระยาอภัยภูเบศรล้มป่วย ได้ไปบนว่าถ้าหายป่วยแล้วจะสร้างวัด เมื่อท่านหายป่วยแล้ว เจ้าพระยาอภัยภูเบศรและคุณหญิงสอิ้งจึงสร้างวัดนี้ขึ้น หลังจากคุณหญิงสะอิ้งเสียชีวิตได้นำอัฐิของท่านมาบรรจุในเจดีย์ที่วัดแห่งนี้ โดยมีช่างผู้ควบคุมการก่อสร้างชื่อ เจียงโตว

ในปี พ.ศ. 2563 รัฐบาลไทยส่งเงินสนับสนุนบูรณะกุฏิโบราณของวัดจำนวน 10,000 ดอลลาร์สหรัฐ

อุโบสถ
------

อุโบสถก่ออิฐถือปูนทรงสี่เหลี่ยมผืนผ้าขนาดยาว 11 ห้องเสา กว้าง 5 ห้องเสา ตั้งบนฐานยกพื้นสูงสองชั้น โดยมีเสมานั่งแท่นประจำทั้งแปดทิศ ทำหน้าที่กำหนดเขตพัทธสีมา ทั้งหมดนี้ล้อมรอบด้วยกำแพงแก้ว มีซุ้มประตูเข้าออกประจ่าย่านกลางของกำแพงแก้วทั้ง 4 ทิศ พื้นที่ภายในอาคารอุโบสถที่ล้อมรอบด้วยผนังก่ออิฐ มีขนาด 7 ห้องเสา พื้นที่นอกผนังก่ออิฐบนชาลายกพื้นของอุโบสถ

อุโบสถประดับด้วยลวดลายปูนปั้นทั้งภายในและภายนอกไม่ว่าจะเป็นที่หน้าบัน หัวเสา ซุ้มประตู และหน้าต่าง เป็นงานปูนปั้นลงสีฝีมือวิจิตรพิสดาร ทั้งงานประติมากรรมในแบบนูนต่ำ นูนสูง และลอยตัว เช่น งานปูนปั้นนูนต่ำลวดลายดอกไม้ที่ประดับอยู่ที่ฐานวางพระพุทธรูป งานปูนปั้นเรื่อง *รามเกียรติ์* นูนสูงบริเวณระเบียงทางเดินด้านนอก (ด้านล่าง) งานปูนปั้นครุฑลอยตัวเพรียวลมประดับหัวเสาแต่ละต้นที่เป็นประติมากรรมลอยตัวปั้นได้อย่างละเอียดอ่อนช้อย งานปูนปั้นพระเวสสันดรทรงช้างเผือกปัจจัยนาเคนทร์ (พญาปัจจัยนาค) มีพราหมณ์เมืองคลิงคราชเข้ามากราบขอพญาช้างปัจจัยนาค งานปูนปั้นเรื่องราวการสัประยุทธ์ระหว่างพระรามกับทศกัณฐ์บริเวณด้านหน้าพระอุโบสถ และระหว่างพระลักษณ์กับอินทรชิตบริเวณด้านหลังโบสถ์ ภายในอุโบสถมีพระพุทธรูปประธาน มีภาพจิตรกรรมฝาผนังเรื่องราวพุทธประวัติในแบบมีความลึกสามมิติ ช่างวาดรูประบุว่าชื่อ "เอ็น เปรย เจีย" ซึ่งเคยมาศึกษาเขียนรูปที่ประเทศไทย

นอกจากนั้น บริเวณเหนือกรอบประตูด้านหน้าและหลังอุโบสถยังมีการทำปูนปั้นตราแผ่นดินพระบาทสมเด็จพระจุลจอมเกล้าเจ้าอยู่หัวแห่งราชอาณาจักรสยาม

ถัดจากพระอุโบสถไปทางตะวันตกเป็นที่ตั้งของศาลาการเปรียญและโรงครัวของวัด

อ้างอิง
-------

1. ↑  "รัฐบาลไทยสนับสนุนงบประมาณค่าซ่อมกุฏิโบราณวัดด็อมเร็ยซอ". สถานเอกอัครราชทูต ณ กรุงพนมเปญ.
2. ↑  "ความสัมพันธ์สยาม-กัมพูชา ในปลายคริสต์ศตวรรษที่ 19: ภาพสะท้อนผ่านศิลปะ และสถาปัตยกรรมพระอุโบสถ วัดดำเร็ยซอ เมืองพระตะบอง" (PDF).
3. ↑  ปิ่น บุตรี (19 มีนาคม 2558). ""วัดช้างเผือก-แก้วพิจิตร" งามวิจิตร วัด 2 พี่น้อง แห่ง "พระตะบอง-ปราจีนฯ"/ปิ่น บุตรี". ผู้จัดการออนไลน์. `{{cite web}}`: ตรวจสอบค่าวันที่ใน: `|date=` (help)
4. ↑  "แกะรอยไทย ในพระตะบอง". โพสต์ทูเดย์. 10 มกราคม 2558. `{{cite web}}`: ตรวจสอบค่าวันที่ใน: `|date=` (help)

คอมมอนส์ มีภาพและสื่อเกี่ยวกับ:  
**วัดด็อมเร็ยซอ**
**วัดดีหลวงใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชิงโค อำเภอสิงหนคร จังหวัดสงขลา

ประวัติ
-------

วัดดีหลวงในสร้างขึ้นเมื่อ พ.ศ. 2220 ในสมัยสมเด็จพระนารายณ์มหาราช ได้รับการบูรณะขึ้นใหม่ในสมัยรัตนโกสินทร์ ช่วงรัชกาลที่ 4–5 เดิมชื่อ **วัดดีหลวง** ต่อมามีการสร้างวัดขึ้นอีกวัดหนึ่งคือ "วัดดีหลวงนอก" ตั้งแต่นั้นมาวัดดีหลวงจึงได้รับชื่อเป็น "วัดดีหลวงใน" แต่ชาวบ้านมักจะเรียกสั้น ๆ ว่า **วัดใน**

วัดได้รับพระราชทานวิสุงคามสีมาเมื่อประมาณ พ.ศ. 2300 กรมศิลปากรประกาศขึ้นทะเบียนโบราณสถานในราชกิจจานุเบกษาเล่ม 102 ตอนที่ 128 วันที่ 17 กันยายน พ.ศ. 2528 หน้า 4496 พื้นที่โบราณสถานประมาณ 2 ไร่ 1 งาน 2 ตารางวา

อาคารเสนาสนะ
------------

อาคารเสนาสนะที่สำคัญ ได้แก่ อุโบสถตามพระราชนิยมในรัชกาลที่ 3 โดยยึดแนวช่างหลวง แต่ปรับบางส่วนให้เข้ากับรูปแบบท้องถิ่น โครงสร้างของอุโบสถก่อด้วยอิฐถือปูน เป็นอุโบสถโถงสามารถเดินได้รอบ บริเวณหน้าบันตกแต่งด้วยลายปูนปั้นรูปเทวดาประทับนั่งในวิมาน พระประธานในอุโบสถ เป็นพระพุทธรูปปางสมาธิสีทอง มีพระอัครสาวก 2 องค์ ประดิษฐานบนฐานชุกชี ลักษณะของพระประธานช่างผู้ปั้นปั้นให้ติดกับผนังของอุโบสถ 

ศาลาการเปรียญทรงไทยภาคใต้ หลังคามุงด้วยกระเบื้อง หลังคาทำทรงจั่วถากจันทันให้แอ่นแบบเดียวกับเรือนไทย มีประดับด้วยช่อฟ้า ใบระกา และหางหงส์ ช่อฟ้าทำเป็นปูนปั้นรูปช้าง หางหงส์เป็นรูปหัวพญานาค ส่วนหางหงษ์ตรงหลังคาปีกนกเป็นปูนปั้นรูป ชายนุ่งโจงกระเบนยืนถือไม้เท้ารูปหัวคนคาดว่าน่าจะเป็นพญายม หางหงษ์ตรงหลังคาปีกนกเป็นปูนปั้นรูปชายใส่หมวกคล้ายตำรวจถือไม้เท้า หางหงษ์ตรงหลังคาปีกนกเป็นปูนปั้นรูปฤาษีถือไม้เท้าอย่างหนังตะลุง

อ้างอิง
-------

1. ↑  "วัดดีหลวงใน". ระบบภูมิสารสนเทศ แหล่งมรดกทางศิลปวัฒนธรรม.
2. ↑  "วัดดีหลวงใน (Wat Deeluangnai)". ฐานข้อมูลท้องถิ่นภาคใต้-มหาวิทยาลัยสงขลานครินทร์.
**วัดดอนเจดีย์** เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลดอนเจดีย์ อำเภอดอนเจดีย์ จังหวัดสุพรรณบุรี ที่ดินตั้งวัดมีเนื้อที่ 104 ไร่ 1 งาน 39 ตารางวา

วัดดอนเจดีย์ตั้งวัดเมื่อ พ.ศ. 2495 สร้างถวายเป็นพระราชกุศลแด่สมเด็จพระนเรศวรมหาราช โดยสมเด็จพระสังฆราชฯ วัดพระเชตุพนวิมลมังคลาราม ได้นำคหบดีจากกรุงเทพสร้างเสนาสนะและะโรงเรียนพระปริยัติธรรม ต่อมา พ.ศ. 2516 สมเด็จพระบรมโอรสาธิราช สยามมกุฎราชกุมาร เสด็จพระราชดำเนินแทนพระองค์ ทรงประกอบพิธีฝังลูกนิมิต วัดได้รับพระราชทานวิสุงคามสีมา เมื่อวันที่ 31 มีนาคม พ.ศ. 2502 เขตวิสุงคามสีมา กว้าง 40 เมตร ยาว 80 เมตร ด้านการศึกษาวัดได้จัดตั้งโรงเรียนพระปริยัติธรรม แผนกธรรม เปิดสอนเมื่อ พ.ศ. 2501 และโรงเรียนพระปริยัติธรรม แผนกบาลี เปิดสอนเมื่อ พ.ศ. 2501

อาคารเสนาสนะที่สำคัญ ได้แก่ อุโบสถ กว้าง 9.50 เมตร ยาว 24.50 เมตร สร้างเมื่อ พ.ศ. 2496 เป็นอาคารคอนกรีตเสริมเหล็ก วิหาร กว้าง 18 เมตร ยาว 30 เมตร เป็นอาคารคอนกรีตเสริมเหล็ก ศาลาการเปรียญ กว้าง 24 เมตร ยาว 63 เมตร สร้างเมื่อ พ.ศ. 2518 เป็นอาคารคอนกรีตเสริมเหล็ก หอสวดมนต์ กว้าง 9.50 เมตร ยาว 16.50 เมตร สร้างเมื่อ พ.ศ. 2496 เป็นอาคารคอนกรีตเสริมเหล็ก กุฎิสงฆ์ จำนวน 16 หลัง เป็นอาคารไม้ 3 หลัง ครึ่งตึกครึ่งไม้า 8 หลัง และตึก 5 หลัง ศาลาอเนกประสงค์ สร้างเมื่อ พ.ศ. 2540 กว้าง 6 เมตร ยาว 26.70 เมตร เป็นอาคารคอนกรีตเสริมเหล็ก และมีห้องสมุดเฉลิมราชกุมารี 1 หลัง ปูชนียวัตถุที่สำคัญ ได้แก่ พระประธานประจำอุโบสถ 1 องค์ ขนาดหน้าตักกว้าง 3 ศอก พร้อมพระโมคคัลลาน์และพระสารีบุตร ผู้บริจาคสร้างพระประธาน คือนายบุญวงค์ อมาตยกุล

รายนามเจ้าอาวาส
---------------

* พระศิริ พ.ศ. 2495–2496
* พระเมธีธรรมสาร พ.ศ. 2496–2496
* พระภัทรมุนี พ.ศ. 2496–2498
* พระวิกรมมุนี พ.ศ. 2498–2501
* พระวิบูลเมธาจารย์ พ.ศ. 2501–2525
* พระราชปริยัติสุธี พ.ศ. 2525–
* พระครูวิบุลเจติยานุรักษ์

อ้างอิง
-------

1. ↑  "วัดดอนเจดีย์". สำนักงานพระพุทธศาสนาแห่งชาติ.
2. ↑  "วัดดอนเจดีย์ สุพรรณบุรี".
3. ↑  "วัดดอนเจดีย์". สำนักงานคณะสงฆ์ภาค ๑๔.
**วัดดอนโฆสิตาราม** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านดอนวัว ตำบลหนองบัว อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 52 ไร่ 13 ตารางวา

แต่เดิมในบริเวณนี้ไม่มีวัด ประชาชนต้องเดินทางไปวัดราษฎร์ศรัทธากะยารามซึ่งอยู่ไกลมาก จึงได้รับคำแนะนำจากเจ้าอาวาสว่าสมควรที่จะสร้างวัด นายสีดาจึงได้ชักชวนญาติพี่น้องและมิตรสหายให้ร่วมกันสร้างวัดขึ้นเมื่อ พ.ศ. 2451 ในสมัยพระบาทสมเด็จพระจุลจอมเกล้าเจ้าอยู่หัว ในยุคแรกได้เริ่มสร้างกุฏิขึ้น 3 หลัง ต่อมาได้สร้างศาลาดินขึ้นอีก 1 หลัง ตั้งอยู่ที่หน้าวัดในปัจจุบันนี้ อุโบสถหลังเก่าได้รับพระราชทานวิสุงคามสีมาเมื่อ พ.ศ. 2466 ปัจจุบันได้สร้างหลังใหม่ซึ่งได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 เขตวิสุงคามสีมากว้าง 20 เมตร ยาว 40 เมตร ด้านการศึกษา เปิดสอนโรงเรียนพระปริยัติธรรมแผนกธรรมเมื่อ พ.ศ. 2466

อาคารเสนาสนะ ได้แก่ อุโบสถ กว้าง 6.5 เมตร ยาว 13 เมตร สร้างเมื่อ พ.ศ. 2522 ในสมัยหลวงพ่อสมบูรณ์ เป็นอาคารคอนกรีตเสริมเหล็ก ศาลาการเปรียญ กว้าง 16 เมตร ยาว 40 เมตร สร้างเมื่อ พ.ศ. 2506 เป็นอาคารไม้ หอสวดมนต์ กว้าง 10 เมตร ยาว 40 เมตร สร้างเมื่อ พ.ศ. 2539 กุฏิสงฆ์ จำนวน 6 หลัง เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก

วัดมีวัตถุมงคลที่สร้างโดยหลวงพ่อสมบูรณ์ ท่านสร้างหลายรุ่น นิยมกันมากเพราะเห็นว่าท่านมีชื่อ เชื่อกันว่าเมื่อบูชาแล้วจะมีความอุดมสมบูรณ์ คนที่บูชาไปได้ผลเรื่องเมตตาค้าขายดี

อ้างอิง
-------

1. ↑  "วัดดอนโฆสิตาราม". ศูนย์ข้อมูลกลางทางวัฒนธรรม.
2. ↑  "อาลัย'บวช-ละสังขาร'วันเดียวกัน สิ้น'หลวงพ่อสมบูรณ์'". เดลินิวส์. 5 ตุลาคม 2562. `{{cite web}}`: ตรวจสอบค่าวันที่ใน: `|date=` (help)
ภาพหน้าจอเพลงฮีโรส์ออฟไทยแลนด์
**ฮีโรส์ออฟไทยแลนด์** (อังกฤษ: Heroes of Thailand) เป็นเพลงเกี่ยวกับปฏิบัติการค้นหาและกู้ภัยถ้ำหลวงที่จังหวัดเชียงราย ประเทศไทย ในปี ค.ศ. 2018 เพลงนี้เขียนขึ้นเกี่ยวกับนักดำน้ำและเจ้าหน้าที่กู้ภัยที่มาจากทั่วโลกเพื่อช่วยเหลือทีมฟุตบอลและโค้ชของพวกเขา ซึ่งติดอยู่ในถ้ำเป็นเวลาสองสัปดาห์

เพลงนี้แต่งโดยวิล โรบินสัน และแดเนียล ไรอัน, ผู้สนับสนุนของโรบินสันรวมถึงหน่วยบัญชาการสงครามพิเศษทางเรือ กองเรือยุทธการ, วีรบุรุษกู้ภัยถ้ำชาวอังกฤษ เวิร์น อันสเวิร์ธ, ไอทีวี, สถานีโทรทัศน์ไทยพีบีเอส, เจ้าหน้าที่กู้ภัยรวมถึงคณะกรรมการทีมหมูป่า, แฮปปี้เรดิโอเชียงใหม่, มือกลองจากเดอะเจมส์บราวน์แบนด์เอริกฮาร์โกรฟ และนักร้อง รณรงค์ คำผา วิดีโอได้รับการบันทึกในอำเภอแม่สายและอำเภอเชียงดาวในประเทศไทย พร้อมนำรายได้มอบแก่มูลนิธิเด็กยากไร้บ้านนานา อำเภอแม่สาย

เพลงนี้ได้รับการบันทึกในสตูดิโอหลายแห่ง ทั้งแมนเชสเตอร์, ลอนดอน, สิงคโปร์ และกรุงเทพมหานคร เพื่อให้ได้คุณภาพเสียงที่ดี โดยได้รับการตอบรับเชิงบวกจากสื่อ*แนวหน้า*

อ้างอิง
-------

1. ↑  "Heroes of Thailand - The Isan Project ft Ronnarong Khampha".
2. ↑  "Singing for our heroes". *The Nation*. สืบค้นเมื่อ 1 July 2019.[*ลิงก์เสีย*]
3. 1 2  ‘Heroes of Thailand’ บทเพลงขอบคุณ เหล่า ‘ฮีโร่’ ทั่วโลกที่ช่วยชีวิตทีมหมูป่า (ไทย)
**ฮุสนี เรย์** (Husni Ray) นักมวยสากลชาวอินโดนีเซีย เกิดเมื่อ 9 พฤษภาคม พ.ศ. 2506 สถิติการชก 25 ครั้ง ชนะ 17 (น็อค 5) เสมอ 4 แพ้ 4 
ป

ระวัติ
------

เรย์เคยชกมวยสากลสมัครเล่นมาก่อน และเคยติดทีมชาติอินโดนีเซียเข้าแข่งขันในกีฬาซีเกมส์ พ.ศ. 2530 ที่กรุงจาการ์ตาแต่ไม่ได้เหรียญรางวัล เรย์เริ่มชกมวยสากลอาชีพเมื่อ 20 ธันวาคม พ.ศ. 2530 ชนะน็อค ซัส ยันโต ยก 4 และชกชนะเป็นส่วนใหญ่เรื่อยมาจนได้ครองแชมป์อินโดนีเซียรุ่นมินิมัมเวทเมื่อ 23 มีนาคม พ.ศ. 2532 ชนะคะแนน บากีโอ ที่ อินโดนีเซีย และชกป้องกันแชมป์ไว้ได้ถึง 9 ครั้ง จนได้ชิงแชมป์โลกรุ่นมินิมัมเวท WBO เมื่อ 31 กรกฎาคม พ.ศ. 2533 แต่เป็นฝ่ายแพ้คะแนนราฟาเอล ทอร์เรสที่ อินโดนีเซีย ไม่ได้แชมป์ ไฟท์ต่อมา เดินทางมาชิงแชมป์เงารุ่นสตรอเวท WBC ที่ กรุงเทพฯ เมื่อ 13 พฤศจิกายน พ.ศ. 2533 ก็เป็นฝ่ายแพ้คะแนน อัศวิน ศ.ดุสิตไปอีก

เรย์ประสบความสำเร็จในการชกครั้งถัดมา เมื่อขึ้นชิงแชมป์เงารุ่นมินิฟลายเวท IBF เมื่อ 8 มิถุนายน พ.ศ. 2534 ชนะน็อค โจ คอนสแตนติโน ยก 10 ได้แชมป์มาครอง เรย์เดินทางมาป้องกันแชมป์ครั้งแรกที่เวทีราชดำเนิน ปรากฏว่าเป็นฝ่ายแพ้น็อค รัตนพล ส.วรพิน ยก 4 เสียแชมป์ไปเมื่อ 14 มิถุนายน พ.ศ. 2535 จากนั้น เรย์ก็แขวนนวมไป

เกียรติประวัติ
--------------

* แชมป์อินโดนีเซียรุ่นมินิมัมเวท (2532 – 2533)
* แชมป์เงารุ่นมินิฟลายเวท IBF
	+ ชิง 8 มิถุนายน 2534 ชนะน็อค โจ คอนสแตนติโน ยก 10 ที่ อินโดนีเซีย
	+ เสียแชมป์ 14 มิถุนายน 2535 แพ้น็อค รัตนพล ส.วรพิน ยก 4 ที่ เวทีราชดำเนิน
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นมินิมัมเวท WBO เมื่อ 31 กรกฎาคม 2533 แพ้คะแนน ราฟาเอล ทอร์เรส ที่ อินโดนีเซีย
	+ ชิงแชมป์เงารุ่นสตรอเวท WBC เมื่อ 13 พฤศจิกายน 2533 แพ้คะแนน อัศวิน ศ.ดุสิต ที่ กทม.

อ้างอิง
-------

* สถิติการชก boxrec.com (อังกฤษ)
สำหรับภาพยนตร์ต้นฉบับ ดูที่ บางกอกแดนเจอรัส เพชฌฆาตเงียบ อันตราย

**ฮีโร่ เพชฌฆาต ล่าข้ามโลก** (อังกฤษ: Bangkok Dangerous) เป็นภาพยนตร์แอคชั่นซึ่งนำแสดงโดย นิโคลัส เคจ, ชาคริต แย้มนาม, เป้ย ปานวาด และนักแสดงชาวฮ่องกง หยาง ไฉ่นี ออกฉายในปี พ.ศ. 2551 กำกับโดยออกไซด์ แปง และแดนนี่ แปง

ภาพยนตร์เรื่องนี้สร้างโดยบริษัท Saturn Films ของนิโคลัส เคจ โดยได้ซื้อสิทธิ์การสร้างภาพยนตร์เรื่อง บางกอกแดนเจอรัส (ฮีโร่ เพชฌฆาตเงียบ อันตราย) ผลงานกำกับชิ้นแรกของพี่น้องแปงในปี พ.ศ. 2542 กลับมาสร้างใหม่ โดยให้สองพี่น้องแปงเป็นผู้กำกับเช่นเดิม

ตัวละครหลัก
-----------

* นิโคลัส เคจ รับบทเป็น โจ
* ชาคริต แย้มนาม รับบทเป็น ก้อง
* ปานวาด เหมมณี รับบทเป็น อ้อม
* หยาง ไฉ่นี รับบทเป็น ฝน
* นิรัตติศัย กัลย์จาฤก รับบทเป็น สุรัตน์
* ดอม เหตระกูล รับบทเป็น อรัญ

เนื้อเรื่อง
-----------

โจ (นิโคลัส เคจ) เป็นมือปืนรับจ้างชาวอเมริกันฝีมือระดับพระกาฬ ทำงานโดยยึดกฎ 4 ข้อ และตรงต่อเวลาเสมอ โดยไม่พลาดแม้แต่วินาทีเดียว โจเดินทางมาถึงกรุงเทพเพื่อสังหารบุคคล 4 คนตามคำสั่งของ สุรัตน์ (นิรัติศัย กัลย์จาฤก) และ อรัญ (ดอม เหตระกูล) มือขวาของสุรัตน์ เมื่อมาถึงโจได้พบกับ ก้อง (ชาคริต แย้มนาม) เด็กหนุ่มผู้หากินข้างถนนด้วยการหลอกนักท่องเที่ยวชาวต่างชาติ โจได้ว่าจ้างก้องให้เป็นคนเดินสารระหว่างตนกับสุรัตน์ โดยมี อ้อม (ปานวาด เหมมณี) แดนเซอร์สาวเป็นนกต่อ 

แต่ต่อมา โจ ได้พบกับ ฝน (หยาง ไฉ่หนี) เภสัชกรสาวผู้เป็นใบ้ ผู้ที่ทำให้จิตใจเขาอ่อนโยนลง โจได้ทำลายกฎของตนเองลงโดยการสอนก้องและรับเป็นลูกศิษย์ เมื่อโจสังหารคนไทยไป 3 คนแล้ว พบว่าคนสุดท้ายที่อยู่ในบัญชีให้สังหารตามคำสั่งของสุรัตน์นั้น เป็นนักการเมืองที่ดีตามคำบอกเล่าของก้อง โจจึงตัดสินใจในที่สุดว่าไม่สังหารเขา ทำให้สุรัตน์และอรัญต้องตามเก็บโจและก้องแทน

เบื้องหลังและคำวิจารณ์
----------------------

นิโคลัส เคจ ได้เดินทางมาถ่ายทำภาพยนตร์เรื่องนี้ในกลางปี พ.ศ. 2549 และได้เกิดเหตุรัฐประหารเมื่อวันที่ 19 กันยายน ขึ้นพอดี ทำให้เจ้าตัวถึงเกิดตื่นตระหนกและสั่งให้หยุดกองถ่ายทันที แต่เมื่อทราบว่าไม่มีเหตุการณ์ร้ายแรงเกิดขึ้น จึงถ่ายทำต่อไปได้

เมื่อเข้าฉาย ได้รับเสียงวิจารณ์ว่า จบห้วนและสั้น โดยผู้ชมไม่เข้าใจในตอนจบว่า เหตุใด ตัวเอกของเรื่อง คือ โจ ต้องฆ่าตัวตายและในฉากสุดท้าย ที่ ก้อง ไปยืนอยู่ที่ท่าน้ำสื่อความหมายถึงอะไร อีกทั้งในเว็บไซต์ IMDb ก็ได้ให้ระดับของภาพยนตร์เรื่องนี้เพียง 5.4 ดาวจากเต็มที่ 10 ดาวเท่านั้น

อ้างอิง
-------

1. ↑  Release dates for *Bangkok Dangerous*, Internet Movie Database; retrieved 2007-11-01
2. ↑  นิโคลัส เคจ เผยนาทีวิกฤตหยุดกองถ่ายเหตุจากปฏิวัติ
3. ↑  "วิจารณ์ภาพยนตร์เรื่อง "Bangkok Dangerous - ฮีโร่ เพชฌฆาต ล่าข้ามโลก"". คลังข้อมูลเก่าเก็บจากแหล่งเดิมเมื่อ 2009-09-05. สืบค้นเมื่อ 2009-10-14.
4. ↑

แหล่งข้อมูลอื่น
---------------

* *Bangkok Dangerous (2008)* ที่อินเทอร์เน็ตมูวีเดตาเบส
* Image gallery เก็บถาวร 2008-09-14 ที่ เวย์แบ็กแมชชีน at BeyondHollywood.com
* ข้อมูลฮีโร่ เพชฌฆาต ล่าข้ามโลกในเว็บสยามโซน
* เว็บไซต์อย่างเป็นทางการของภาพยนตร์
**คณะพระคาร์ดินัล** (อังกฤษ: College of Cardinals) เป็นองค์กรที่สมาชิกประกอบด้วยพระคาร์ดินัลทั้งหมดในคริสตจักรโรมันคาทอลิก มีหน้าที่ถวายคำปรึกษาแก่พระสันตะปาปาในกิจการต่าง ๆ ในศาสนจักรเมื่อทรงเรียกประชุม (consistory)  เมื่อตำแหน่งพระสันตะปาปาว่างลงคณะพระคาร์ดินัลก็จะประชุมเลือกพระสันตะปาปาพร้อมกัน อำนาจหน้าที่ของคณะพระคาร์ดินัลเป็นไปตามสมณธรรมนูญ Universi Dominici Gregis และกฎหมายหลักแห่งนครรัฐวาติกัน

ในอดีตพระคาร์ดินัลคือนักบวชผู้ทำหน้าที่รับใช้พระสันตะปาปาในกรุงโรม ส่วนคณะพระคาร์ดินัลเริ่มเกิดขึ้นในช่วงที่จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ขึ้นครองราชย์ทั้งที่พระชนมายุเพียง 6 พรรษา ทางฝ่ายคริสตจักรจึงทำการปฏิรูปกริกอเรียนซึ่งมีผลให้การแต่งตั้งพระสันตะปาปาเป็นกิจของคริสตจักรฝ่ายเดียว จักรพรรดิโรมันอันศักดิ์สิทธิ์ไม่มีสิทธิ์ก้าวก่ายได้อีกต่อไป 

หัวหน้า (dean) และรองหัวหน้าคณะพระคาร์ดินัล จะได้รับเลือกจากพระคาร์ดินัลที่เป็นมุขนายกประจำมุขมณฑลรอบกรุงโรม ทำหน้าที่เป็นประธานและรองประธานเมื่อมีการประชุมคณะพระคาร์ดินัล อย่างไรก็ตามหัวหน้าคณะพระคาร์ดินัลไม่มีอำนาจปกครองพระคาร์ดินัลอื่น ๆ แต่ถือว่าเป็นบุคคลอันดับหนึ่งในบรรดาผู้ที่เท่าเทียมกัน (ละติน: *Primus inter pares*)

ตำแหน่งสำคัญในคริสตจักรโรมันคาทอลิกที่ได้เป็นสมาชิกคณะพระคาร์ดินัล เช่น พระคาร์ดินัลเลขาธิการแห่งรัฐ สมณมนตรีว่าการสมณะกระทรวงต่าง ๆ กาแมร์เลนโกแห่งคริสตจักรโรมันอันศักดิ์สิทธิ์ อุปมุขนายกแห่งกรุงโรม อัครบิดรแห่งเวนิส อัครบิดรแห่งลิสบอน รวมทั้งสมาชิกทุกองค์ในสมณกรรมาธิการนครรัฐวาติกัน

อ้างอิง
-------

1. ↑  1983 CIC, Bk. II, Pt. II, Sec. I, Chap. III *The Cardinals of the Holy Roman Church*
2. ↑  CIC 1983, can. 349
3. ↑  John Paul II, Ap. Const. *Universi Dominici Gregis* in *AAS* 88 (1996)
4. ↑  Pope John Paul II (2000-11-26). "Fundamental Law of Vatican City State" (PDF). คลังข้อมูลเก่าเก็บจากแหล่งเดิม (PDF)เมื่อ 2008-02-26. สืบค้นเมื่อ 2008-04-11.
**ปัจจุบัน** คือเวลาที่เหตุการณ์เป็นที่รับรู้โดยตรงและเป็นครั้งแรก ต่างจากการระลึกได้ (รับรู้มากกว่าหนึ่งครั้ง) หรือ การคาดหวัง (การคาดการณ์, สมมุติฐาน, ความไม่แน่นอน) ปัจจุบันเป็นช่วงเวลาระหว่างอดีตและอนาคต และอาจแปรเปลี่ยนไปจากชั่วขณะ ไปจนถึงหนึ่งวัน หรือนานกว่านั้น ในการหาอายุจากคาร์บอนกัมมันตรังสี "ปัจจุบัน" ระบุด้วยปีก่อน ค.ศ. 1950

ปัจจุบัน บางครั้งแทนด้วยระนาบเกินระนาบหนึ่งในปริภูมิ-เวลา เรียกง่าย ๆ ว่า "ขณะนี้" (now) แม้ว่าฟิสิกส์สมัยใหม่สาธิตว่าผู้สังเกตการณ์ไม่สามารถกำหนดระนาบเกินราบหนึ่งให้เด่นชัดในการเคลื่อนที่แบบสัมพัทธ์ได้ ปัจจุบันอาจถือว่าเป็นระยะเวลาชนิดหนึ่ง

อ้างอิง
-------

1. ↑  Hegeler, E. C. & Carus, P. (1890). The Monist. La Salle, Ill. [etc.]: Published by Open Court for the Hegeler Institute. page 443.
2. ↑  Sattig, T. (2006). The language and reality of time. Oxford: Clarendon Press. Page 37.
3. ↑  James, W. (1893). The principles of psychology. New York: H. Holt and Company. Page 609.
4. ↑  Hodder, A. (1901). The adversaries of the sceptic; or, The specious present, a new inquiry into human knowledge. Chapter II, The Specious Present. London: S. Sonnenschein &. Pages 36 - 56.
**แมงอีนูน** หรือ **แมงกีนูน** (อังกฤษ: Cockchafer) หรือ **แมงนูน** หรือ **กุดกีนูน** (อีสาน) หรือ **แมงนูนหลวง** เป็นแมลงปีกแข็งชนิดหนึ่ง มีชื่อวิทยาศาสตร์ว่า *Melolontha melolontha* อยู่ในวงศ์ Scarabaeidae

มีรูปร่างอ้วนป้อมเป็นรูปไข่ หัวมันเรียบ มีหนวดแบบใบไม้ 1 คู่ที่ปาก ปากเป็นแบบปากกัด ตามีขนาดใหญ่มองเห็นได้ชัด ที่อกปล้องแรกเห็นชัดกว่าปล้องอื่น ๆ ปีกมี 2 คู่ คู่หน้ามีลักษณะแข็งเรียบเป็นมันมีหน้าที่เป็นเปลือกหุ้มตัว ส่วนปีกคู่ที่สองนั้นบางใส ใช้สำหรับบิน ส่วนท้องอยู่ด้านล่างมีปีกที่แข็งคลุม หัว อกและขามีสีน้ำตาลไปจนถึงสีดำ ปีกที่แข็งมีสีน้ำตาลอ่อน ขนาดลำตัวยาวประมาณ 30 มิลลิเมตร

แมงอีนูน จัดเป็นแมลงศัตรูพืช เพราะกัดแทะใบของพืชที่เป็นพืชเศรษฐกิจ อาทิ มะขามเทศ, มะขาม, อ้อย, มันสำปะหลัง, พุทรา แมงอีนูนมีวงจรชีวิตเป็นหนอนอยู่ใต้ดินนานนับปี ก่อนจะเข้าสู่ระยะดักแด้และเป็นตัวเต็มวัยในช่วงต้นฤดูฝนของทุกปี ซึ่งจะพบแมงอีนูนเป็นจำนวนมากในเวลานี้

แมงอีนูนจัดเป็นอาหารรับประทานในวิถีชีวิตของชาวเหนือและชาวอีสาน อีกทั้งยังเป็นการกำจัดแมลงศัตรูพืช โดยการจับแมงอีนูนจะกระทำในช่วงหัวค่ำ ใช้แสงไฟจากนีออนเป็นตัวล่อ หรือเขย่าจากต้นไม้ที่มีแมงอีนูนจำนวนอาศัยอยู่ก็จะหล่นลงมาให้จับได้ง่าย ๆ ซึ่งการปรุงแมงอีนูนทำได้ทั้งวิธีการต้มและทอด ในบางพื้นที่ เช่น จังหวัดกำแพงเพชร มีการค้าขายกันเป็นล่ำเป็นสันด้วย

อ้างอิง
-------

1. ↑  แมงนูน
2. ↑  ฤดูกาลล่าแมงอีนูนกำแพงเพชรเริ่มแล้ว

คอมมอนส์ มีภาพและสื่อเกี่ยวกับ:  
**แมงอีนูน**

แหล่งข้อมูลอื่น
---------------

* Cockchafers and other chafers เก็บถาวร 2011-06-05 ที่ เวย์แบ็กแมชชีน
* Der Maikäfer เก็บถาวร 2004-06-09 ที่ เวย์แบ็กแมชชีน, from the Senckenberg Museum in Frankfurt (เยอรมัน)
* Images เก็บถาวร 2010-06-06 ที่ เวย์แบ็กแมชชีน (เยอรมัน)
* Pests: The Cockchafer with links to images and French and English text.
* Biological Pest Control Research and risk assessment on the biological control of insect pests in the EU.
* Fact sheet เก็บถาวร 2011-06-06 ที่ เวย์แบ็กแมชชีน on some *other* chafers that also have white grubs and are turf pests.
* Elegy by German folksinger Reinhard Mey on the vanished cockchafers of days gone by: Es gibt keine Maikäfer mehr
**วัดดอนเสาเกียดมิลินทบุณยาราม** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางแขม อำเภอเมืองนครปฐม จังหวัดนครปฐม

วัดดอนเสาเกียดมิลินทบุณยารามตั้งวัดเมื่อ พ.ศ. 2502 ได้รับพระราชทานวิสุงคามสีมาเมื่อ พ.ศ. 2509 จากคำบอกเล่าของชาวบ้าน อาชีพการทำนาเป็นอาชีพหลักของคนในพื้นที่นี้ ครั้งเมื่อถึงฤดูกาลเก็บเกี่ยว ชาวบ้านต้องนำข้าวขึ้นตากให้แห้งและมีการนวดข้าว เพื่อให้เม็ดข้าวเปลือกหลุดออกจากรวง และนำไปสีข้าวสารต่อไป พื้นที่ตั้งวัดนี้เป็นที่ดอนเหมาะสำหรับการนำข้าวมาย่ำนวดด้วยการใช้แรงงานวัวควาย โดยการย่ำข้าวชาวบ้านจะปักหลักเสาไว้กลางลาน เพื่อใช้ผูกเชือกกับวัวควายให้เดินย่ำนวดข้าววนไปรอบ ๆ เสานั้นเรียกว่า *เสาเกียด*

ต่อมาเจ้าของที่ดินได้บริจาคที่ดินเป็นธรณีสงฆ์ เพื่อสร้างเป็นวัดศูนย์กลางชุมชน และตั้งชื่อวัดว่า "วัดดอนเสาเกียดมิลินทบุณยาราม" ตามลักษณะภูมิประเทศที่เป็นที่ดิน และอัตลักษณ์ที่สำคัญ ที่เคยใช้เป็นลานนวดข้าว มีเสาเกียดเป็นศูนย์กลาง ผนวกกับชื่อวงศ์ตระกูลผู้บริจาคที่ดิน

รายนามเจ้าอาวาส
---------------

* พระครูวิมลประชานาถ (ปรีชา ตุฏฺฐจิตฺโต)
* พระอธิการพรสำราญ สมาจิตฺโต

อ้างอิง
-------

1. ↑  "วัดดอนเสาเกียดมิลินทบุณยาราม". พระสังฆาธิการ.
2. ↑  "บันทึกประเทศไทย ฉบับที่ 114 จังหวัดนครปฐม". p. 68–69.